
ΑΙΓΙΝΙΟ 03-07-2023
          ΕΛΛΗΝΙΚΗ ΔΗΜΟΚΡΑΤΙΑ                                      ΑΡΙΘΜ. ΠΡΩΤ. 6825
       ΔΗΜΟΣ ΠΥΔΝΑΣ ΚΟΛΙΝΔΡΟΥ

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ

                ΚΑΙ ΠΟΛΕΟΔΟΜΙΑΣ
          ΤΜΗΜΑ ΠΟΛΕΟΔΟΜΙΑΣ
ΕΙΣΗΓΗΣΗ ΠΡΟΣ ΤΗΝ ΕΠΙΤΡΟΠΗ ΠΟΙΟΤΗΤΑΣ ΖΩΗΣ
ΘΕΜΑ : «Έγκριση για τροποποίηση Ο.Τ. 178β στο αναθεωρημένο σχέδιο του Αιγινίου, με τον αποχαρακτηρισμό του νοτιοανατολικού τμήματος του από Χώρο Πλατείας και τον χαρακτηρισμό του σε Λύκειο, όπως προβλέπεται από το εγκεκριμένο ΓΠΣ Αιγινίου».
ΣΧΕΤ. : 
      Με το Π.Δ. της 17-11-1988 (ΦΕΚ 833 Δ΄) εγκρίθηκε η Πολεοδομική Μελέτη του οικισμού Αιγινίου, σύμφωνα με την οποία το υπό τροποποίηση Ο.Τ. 178β χαρακτηρίσθηκε ως Χώρος Πλατείας, ενώ διατηρήθηκε η χρήση των υφιστάμενων κτιρίων ως Κ.Ε.Τ.Ε. (Κέντρο Επαγγελματικής Τεχνολογικής Εκπαίδευσης) τα οποία πλέον έχουν καταργηθεί και λειτουργούν σήμερα ως ΕΠΑ.Λ. (Επαγγελματικό Λύκειο).
      Με την υπ’ αριθ. ΤΠ7649/87 απόφαση Νομάρχη Πιερίας η οποία τροποποιήθηκε με την  υπ’ αριθ. 21/10416/19-12-1997 απόφαση Νομάρχη  ΦΕΚ 15/Δ’/21-1-1998 καθορίσθηκαν οι επιτρεπόμενες χρήσεις στην περιοχή του αναθεωρημένου σχεδίου  του Αιγινίου Ν. Πιερίας. 
      Με την με αριθ. πρωτ. 8803/2-10-2007 Απόφαση του Γενικού Γραμματέα Περιφέρειας Κ. Μακεδονίας εγκρίθηκε το Γενικό Πολεοδομικό Σχέδιο του Δήμου Αιγινίου του Νομού Πιερίας (ΦΕΚ  490/12-11-2007) σύμφωνα με το οποίο, το  βορειοανατολικό τμήμα του Ο.Τ. 178β χαρακτηρίζεται ως Λύκειο και το  νοτιοδυτικό ως Πλατεία. 
      Η τροποποίηση αφορά τον αποχαρακτηρισμό του βορειοανατολικού τμήματος του Ο.Τ. 178β στο αναθεωρημένο σχέδιο του Αιγινίου, από χώρο Πλατείας και τον χαρακτηρισμό του σε Λύκειο. Ο χώρος Πλατείας στο  νοτιοδυτικό τμήμα του που χαρακτηρίσθηκε από το αναθεωρημένο σχέδιο και το ΓΠΣ Αιγινίου θα παραμείνει ως έχει. 
     Οι λόγοι για τους οποίους ζητείται η ως άνω τροποποίηση είναι ο εκσυγχρονισμός του Επαγγελματικού Λυκείου (ΕΠΑ.Λ.) Αιγινίου και η εναρμόνιση του Ο.Τ. 178β με το Γενικό Πολεοδομικό Σχέδιο (ΓΠΣ) του Αιγινίου.
     Η προτεινόμενη τροποποίηση:

α) Δεν επιφέρει μείωση της συνολικής επιφάνειας κοινοχρήστων χώρων ούτε των αναγκαίων

κοινωφελών χώρων σύμφωνα με το ισχύον ΓΠΣ (2007).

β) Δεν είναι αντίθετη με τις κατευθύνσεις του εγκεκριμένου ΓΠΣ (2007).
Με την προτεινόμενη τροποποίηση σύμφωνα με τις κατευθύνσεις του Υ.ΠΕ.ΧΩ.ΔΕ. και το άρθρο 10 του Ν. 3044/2002 δεν δημιουργείται μείωση των κοινοχρήστων και κοινωφελών χώρων. 
Έχοντας υπ’ όψη :
1. Την παρ. 1Βii του άρθρου 73 του Ν. 3852/2010 (ΦΕΚ 87Α’/7-6-10) «Νέα Αρχιτεκτονική της Αυτοδιοίκησης και της Αποκέντρωσης Διοίκησης – Πρόγραμμα Καλλικράτης».
2. Την Τεχνική έκθεση της υπηρεσίας και το τοπογραφικό διάγραμμα. 
3. Το Π.Δ. της 17-11-1988 Έγκριση Πολεοδομικής Μελέτης του οικισμού Αιγινίου (ΦΕΚ 833 Δ΄)
4. Το άρθρο 10 του Ν. 3044/2002 (ΦΕΚ197/27.08.2002τεύχοςΑ΄) Μεταφορά Συντελεστή Δόμησης και ρυθμίσεις άλλων θεμάτων αρμοδιότητας Υπουργείου Περιβάλλοντος, Χωροταξίας και Δημοσίων Έργων
5. Την παρ. V3α και γ της Εγκ. 18/2003 του πρώην ΥΠΕΧΩΔΕ, σύμφωνα με την οποία « …. οι σχετικές πολεοδομικές ρυθμίσεις πρέπει…… να μην είναι αντίθετες με τις διατάξεις και κατευθύνσεις των εγκεκριμένων ΓΠΣ και ΣΧΟΟΑΠ.
6. Το υπ’ αριθμ. πρωτ. 5113/24-2-2015 έγγραφο της Γενικής Γραμματείας Χωρικού Σχεδιασμού & Αστικού Περιβάλλοντος της Γενικής Δ/νσης Πολεοδομίας του Υπουργείου Παραγωγικής Ανασυγκρότησης Περιβάλλοντος και Ενέργειας, σχετικά με την δεσμευτικότητα χρήσεων γης των ΓΠΣ.

ΕΙΣΗΓΟΥΜΑΣΤΕ
     Την έγκριση για τροποποίηση του Ο.Τ. 178β στο αναθεωρημένο σχέδιο του Αιγινίου, με τον αποχαρακτηρισμό του νοτιοανατολικού τμήματος του από Χώρο Πλατείας και τον χαρακτηρισμό του σε Λύκειο, όπως προβλέπεται από το εγκεκριμένο ΓΠΣ Αιγινίου και  με όρους δόμησης αυτούς πού ισχύουν στο Αιγίνιο, δηλ.
Αρτιότητα :   Κατά κανόνα : πρόσωπο 15μ, εμβαδόν 400τ.μ.     Κατά παρέκκλιση :  πρόσωπο 12μ, εμβαδόν 250τ.μ.

Συντελεστής δόμησης 0,8, Κάλυψη 60% και Μέγιστο ύψος 11μ   

